Kokoustiedot

Aika	26.04.2018 torstai klo 9:00 - 10:20

Paikka	Hotelli IsoValkeinen Kuopio, Kaarta-kabinetti

Läsnä

Hanna Helaste, puheenjohtaja
Martti Kansanen, varapuheenjohtaja
Matti Ahonen
Jorma Räsänen
Paula Tiihonen
Juhani Tähtivaara

Muut läsnäolijat

Ritva Vitri, esittelijä
Tuomo Nissinen, sihteeri
Eija Peltonen, läsnäolo-oikeutettu

Poissa	Sirpa Alho-Törrönen

Markku Rossi

Jorma Penttinen

Risto Miettunen

Merja Miettinen

Asiat	12 - 19 §

Allekirjoitukset

Hanna Helaste	Tuomo Nissinen
puheenjohtaja	sihteeri

Pöytäkirjan tarkastus	Olemme tarkastaneet pöytäkirjan ja todenneet sen kokouksen kulun ja tehtyjen päätösten kanssa yhtäpitäväksi.

Jorma Räsänen

Pöytäkirja on ollut yleisesti nähtävänä

Kuopiossa, 27.4.2018 – 11.5.2018

Tuomo Nissinen
sihteeri

Käsiteltävät asiat

Nro	§	Otsikko	Liite/Oheismateriaali	Sivu
1	12 §	Kokouksen laillisuus ja päätösvaltaisuus	3
2	13 §	Kokouksessa pidettävän pöytäkirjan tarkastajien valitseminen ja tarkastusajan ja -paikan määrääminen	4
3	14 §	Toimitusjohtajan katsaus taloudellisesta tilanteesta ja muista ajankohtaisista asioista	5
4	15 §	Hankintapäätökset ja hankintavaltuudet	6
5	16 §	Vakanssimuutos sekä fysioterapeutin vakinaistaminen Leppävirran palveluyksikössä	8
6	17 §	Lähihoitajan vakanssin muuttaminen sairaanhoitajan vakanssiksi Leppävirran palveluyksikkö	10
7	18 §	Terveyskeskusavustajan vakanssin muuttaminen osastonsihteeriksi Leppävirran palveluyksikkö	11
8	19 §	Muut asiat	12

Muutoksenhaku

Kysterin johtokunnan muutoksenhakuohje	13

12 §

Kokouksen laillisuus ja päätösvaltaisuus

Johtokunnan puheenjohtaja:

Todettaneen kokous laillisesti koolle kutsutuksi ja päätösvaltaiseksi.

Päätös

Kokous todettiin laillisesti kokoon kutsutuksi ja päätösvaltaiseksi.

13 §

Kokouksessa pidettävän pöytäkirjan tarkastajien valitseminen ja tarkastusajan ja -paikan määrääminen

Pöytäkirjan tarkastaa kaksi toimielimen valitsemaa jäsentä, ellei toimielin toisin päätä.

Johtokunnan puheenjohtaja:

Johtokunta valitsee yhden (1) pöytäkirjan tarkastajan ja sopii pöytäkirjan tarkastusmenettelystä.

Päätös

Pöytäkirjantarkastajaksi valittiin Jorma Räsänen. Pöytäkirja tarkastetaan kokouksen jälkeen.

14 §

Toimitusjohtajan katsaus taloudellisesta tilanteesta ja muista ajankohtaisista asioista

Toimitusjohtaja:

Johtokunta merkitsee toimitusjohtajan katsauksen taloudellisesta tilanteesta ja muista ajankohtaisista asioista tiedokseen.

Päätös

Johtokunta merkitsi toimitusjohtajan katsauksen taloudellisesta tilanteesta ja muista ajankohtaisista asioista tiedokseen.

Kysterin johtokunta	67 §	13.12.2017

15 §	550/00.01.01.01/2017

Kysterin hankintapäätökset ja hankintavaltuudet

Päätöshistoria

Kysterin johtokunta 13.12.2017 67 §

Valmistelija: Johtava hoitaja Eija Peltonen, p. 044 7171 211, eija.peltonen@kuh.fi.

Hallintosäännön mukaisesti johtokunta päättää Kysteri liikelaitoksen investoinneista ja muista jatkuvista menoista, jollei hallintosäännössä toisin määrätä ja päättää liikelaitosta varten otettavasta lainasta sekä päättää talousarvion toimeenpanopäätösten mukaisista liikelaitoksen hankkeista ja merkittävistä hankinnoista. Edelleen johtokunta päättää liikelaitoksen omaisuuden, vastuiden, omaisuuden vuokralle antamisesta, kiinteän ja irtaimen omaisuuden myymisestä ja ostamisesta sekä vakuuden antamisesta liikelaitoksen velasta valtuuston erikseen tekemän päätöksen asettamissa rajoissa.

Toimitusjohtajan tehtävänä on hallintosäännön mukaan hyväksyä tositteet ja päättää talousarvion puitteissa ja johtokunnan vahvistamissa rajoissa hankinnoista, palvelujen myynnistä ja palvelujen hinnoista sekä muista sopimuksista.

Hallintopäällikkö päättää ja hyväksyy kirjanpidon muistiotositteet ja pitkäaikaismaksupäätökset. Lisäksi hän päättää ulkoisista ja sisäisistä vuokria koskevista sopimuksista sekä tukipalvelujen sopimuksista.

Toimitusjohtaja ja palveluyksikön johtaja päättävät alle 30 000 euron merkittävistä laite- ja palveluhankinnoista, alle 100 000 euron sosiaali- ja terveyspalveluista sekä alle EU - kynnysarvon suorahankinnoista (207 000 euroa) alaisensa toiminnan osalta.

Palveluyksiköiden johtajien tehtävänä on hyväksyä palveluyksikkönsä tositteet ja päättää palveluyksikön budjetin puitteissa sekä johtokunnan vahvistamissa rajoissa hankinnoista, palvelujen myynnistä ja sekä muista sopimuksista, elleivät nämä kuulu toimitusjohtajan päätäntävaltaan. Varsinaista hallinnollista päätöksentekoa koskemattomat tositteet voivat hyväksyä myös työsuhteiset henkilöt.

Ylihoitaja ja vastaava hammaslääkäri päättävät ja hyväksyvät tositteet talousarvion puitteissa tarvikkeiden ja palveluiden tilauksesta (ns. vähäiset pienhankinnat ts. tarvikkeet ja palvelut, joita ei saa Maisan kautta tai ei ole kilpailutettu) enintään 10 000 euron arvosta

suorahankinnoissa enintään 10 000 euron arvosta

potilashoitoon liittyvät maksusitoumukset ja sote - palvelujen hankinnat enintään 10 000 euron arvosta.

Osastonhoitajat vastaavat tarvikkeiden ja palveluiden tilauksesta enintään 3000 euron arvosta

Hankinta-asioissa esimiehet saavat tukea sairaanhoitopiirin hankintayksiköstä sekä IS – hankinta Oy:stä.

Esitys

Toimitusjohtaja:

Johtokunta vahvistaa hankintavaltuudet.

Päätös

Johtokunta vahvisti hankintavaltuudet.

Kysterin johtokunta 26.4.2018 15 §

Kysterin johtokunnan 13.12.2017 päätös esitetään muutettavaksi 1.1.2017 voimaan tulleen hankintalain kynnysarvojen mukaisesti:

Liikelaitoksen johtokunta yli 1 000 000 €

Toimitusjohtaja	1 000 000 €

Palveluyksikön johtaja	200 000 €

Vastaava hammaslääkäri 4 000 €

Ylihoitaja	4 000 €

Osastonhoitaja	4 000 €

Esitys

Toimitusjohtaja:

Johtokunta hyväksyy korjatut hankintavaltuudet ja -rajat.

Päätös

Johtokunta hyväksyi korjatut hankintavaltuudet ja -rajat.

16 §	89/01.01.00.00/2018

Vakanssimuutos sekä fysioterapeutin vakinaistaminen Leppävirran palveluyksikössä

Kysterin johtokunta 26.4.2018 16 §

Tulevaisuudessa ikääntyvien määrän lisääntyessä kuntoutuksella on sekä avohoidossa että osastohoidossa yhä suurempi merkitys. Näin vältytään pitkäaikaiselta laitoshoidolta tai ainakin saadaan sitä siirrettyä myöhemmäksi. Erilaiset intervallityyppiset kuntoutusjaksot sekä operatiivisten toimenpiteiden jatkokuntoutukset tulevat lisääntymään, kun pitkäaikaishoito vähenee.

Leppävirralla fysioterapeuttien sijaisuuksia (vuosilomat, vuorotteluvapaa, osittaista vanhempain vapaata, pitkä sairausloma sekä osittainen sairausloma) hoitaneella henkilöllä on yhtäjaksoisia sijaisuuksia kertynyt jo vuodesta 2014 lähtien. Tämä resurssitarve Leppävirran palveluyksikössä on jatkuva. Myös ammattijärjestö Tehy on ottanut yhteyttä, jotta ko. henkilö vakinaistettaisiin sairaanhoitopiirin käytännön mukaisesti.

Asian toteuttamiseksi avoin laitoshuoltajan vakanssinimike voitaisiin muuttaa fysioterapeutin vakanssiksi. Tällöin Leppävirran terveysasemalla työskentelisi neljä vakituista fysioterapeuttia nykyisen kolmen sijaan. Kustannusvaikutus olisi vuonna 2018 aikana vain noin 600 €/kk verrattuna vuoteen 2017. Lisäksi kesän vuosilomansijaisuus voidaan jättää täyttämättä, kun henkilöt sijaistavat toisensa kesän aikana. Kesällä monet kuntoutusryhmät ovat tauolla.

Leppävirran terveysaseman laitoshuoltaja (vakanssinumero 72407-0006) irtisanoutui heinäkuussa 2017. Tehtävä jätettiin täyttämättä, koska vuodeosasto 3 lakkautettiin, jolloin väheni 18 sairaansijaa ja laitoshuoltajien määrää voitiin vähentää. Tämä vakanssi voidaan muuttaa fysioterapeutin vakanssiksi.

Esitys	Toimitusjohtaja:

Johtokunta päättää muuttaa laitoshuoltajan vakanssin (72407-0006 ) fysioterapeutin vakanssiksi jatkuvan resurssitarpeen vuoksi.

Päätös

Johtokunta päätti muuttaa laitoshuoltajan vakanssin (72407-0006 ) fysioterapeutin vakanssiksi seuraavilla lisäperusteilla:

Väestöpohjaan verrattuna fysioterapeuttimitoitus on Leppävirralla pienempi kuin muissa Kysterin palveluyksiköissä (Nilakka 4 fysioterapeuttia, Koillis-Savo 2 fysioterapeuttia ja 1 kuntohoitaja).

Fysioterapian puolella tarjonta on ollut jatkuvasti riittämätöntä verrattuna kysyntää.

Fysioterapeutin työnkuvaan kuuluu avokäyntien lisäksi kotikäyntejä, apuvälinelainausta sekä ryhmäkäyntejä. Tällä hetkellä ryhmiä järjestetään MS-potilaille, Tulppa-ryhmät, Parkinson-potilaat, voima- ja tasapainoryhmä sekä lastenryhmä.

Yksilökäyntien määrä on rajattu 3-5 käyntiin palvelujen riittävyyden turvaamiseksi, kuitenkin ”panos-tuotos” – ajattelulla on joillekin työterveyshuollon ulkopuolella oleville asiakkaille tarjottu pidempiaikaisia jaksoja työkyvyn palauttamiseksi. Lisäksi pitkäaikaisia kävijöitä on ALS ja tetraplegia-potilaissa.

Osastolla on jatkuvasti keskimäärin 10 kuntoutettavaa, pääsääntöisesti neurologisia potilaita, operaatioiden ja infektioiden jälkitiloja. Tällä hetkellä fysioterapeutti ei ehdi kaikkia päivittäin kuntouttaa, vaan kuntoutus jää osin osaston hoitohenkilökunnan toteutettavaksi. Tarkoituksenmukaista olisi kuitenkin saada fysioterapeutin kuntoutusta päivittäin, jotta turvataan nopea toipuminen ja edelleen kotiutuminen.

Tavoitteena on Kysterin alueella jatkossa päästä aloittamaan fysioterapeutin suoravastaanottoja. Tällä saataisiin vapautettua lääkäriresurssia, toisaalta hoitoketjut saadaan sujuvammiksi ja potilas pääsisi heti samalla käynnillä aloittamaan vaivan vaatimat kuntouttavat toimet fysioterapeutin ohjaamana.

Tällä hetkellä yhden fysioterapeutin työpanos menee avohoitokäynteihin, joihin on jatkuvasti jonoa käyntimäärien rajoituksesta huolimatta. Yksi fysioterapeutti pyörittää ryhmiä, yhden vastuulla on osasto. Edellä kuvatusti resurssit ovat riittämättömät jo näiden toimenkuvien hoitamiseen, ottamatta vielä lukuun mahdollista tulevaa suoravastaanottoa.

17 §	89/01.01.00.00/2018

Lähihoitajan vakanssin muuttaminen sairaanhoitajan vakanssiksi Leppävirran palveluyksikkö

Kysterin johtokunta 26.4.2018 17 §

Leppävirran palveluyksikössä on kaksi vuodeosastoa, joista toisessa hoidetaan pääsääntöisesti akuutteja potilaita ja toisessa kuntoutus- sekä intervallipotilaita. Osastoilla on myös vielä useita pitkäaikaispotilaita, joita kunta ei ole pystynyt sijoittamaan oikeaan paikkaan.

Sairaanhoitajien saatavuus on huonontunut alueella merkittävästi, sillä sairaanhoitajien vakituisten työpaikkojen saanti on hyvä. Sijaisuudet eivät enää houkuttele. Sairaanhoitajien huono tilanne näkyy myös osastolla työssä olevien sairaanhoitajien kovana kuormituksena ja sairauslomina. Potilasturvallisuuden ja akuutin hoidon toteuttamiseksi, on riittävä sairaanhoitajien määrä tärkeää. Osastolla toteutetaan paljon suonensisäisiä lääkehoitoja, vaativia haavahoitoja sekä hoidetaan muita akuutteja tilanteita.

Sairaanhoitajia on saatavilla vakituisiin tehtäviin, joten henkilöstön käyttöä pitää suunnitella tavalla, jossa painopiste on vakituisissa työsuhteissa ja sijaisten käyttö vähäistä.

Kustannusvaikutus lähihoitajan vakanssin (73493-0031) muuttamisesta sairaanhoitajan vakanssiksi on noin 3000 – 4000 €/ vuosi.

Esitys

Toimitusjohtaja:

Johtokunta päättää muuttaa lähihoitajan vakanssin (73493-0031) sairaanhoitajan vakanssiksi.

Päätös

Johtokunta päätti muuttaa lähihoitajan vakanssin (73493-0031) sairaanhoitajan vakanssiksi.

18 §	89/01.01.00.00/2018

Terveyskeskusavustajan vakanssin muuttaminen osastonsihteeriksi Leppävirran palveluyksikkö

Kysterin johtokunta 26.4.2018 18 §

Terveyskeskusvuodeosastoilla Leppävirran palveluyksikössä on yksi osastonsihteerin vakanssi ja yksi terveyskeskusavustajan vakanssi. Nyt terveyskeskusavustaja on sanoutunut irti 1.6.2018 alkaen eläköitymisen vuoksi. Tässä yhteydessä olisi järkevää muuttaa terveyskeskusavustajan vakanssin nimike osastonsihteerin vakanssiksi. Terveyskeskusavustajan vakanssi on nimike niiltä ajoilta, jolloin työ piti sisällään paljon avustavia tehtäviä. Osastonsihteerin nimike kuvaa paremmin työn nykyistä sisältöä, joka käsittää huolehtimista potilasasiakirjoista, laskutuksista, sisään- sekä uloskirjauksista ja muista osaston asiakaspalvelutehtävistä.

Terveyskeskusavustajan vakanssin muuttamisella osastonsihteerin vakanssiksi ei ole kustannusvaikutuksia.

Esitys

Toimitusjohtaja:

Johtokunta päättää muuttaa terveyskeskusavustajan vakanssin (53042-0016) osastonsihteerin vakanssiksi.

Päätös

Johtokunta päätti muuttaa terveyskeskusavustajan vakanssin (53042-0016) osastonsihteerin vakanssiksi.

19 §

Muut asiat

Päätös

Muita asioita ei ollut.

Kysterin johtokunnan muutoksenhakuohje

A.	OIKAISUVAATIMUSOHJE

Oikaisuvaatimusoikeus ja -perusteet

Päätökseen tyytymätön voi tehdä kirjallisen oikaisuvaatimuksen.

Oikaisuvaatimuksen saa tehdä se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen). Oikaisuvaatimuksen voi tehdä myös kuntayhtymän jäsenkunta ja sen jäsen.

Kansallisen kynnysarvon ylittävään1 hankintapäätökseen tyytymätön ei voi tehdä oikaisuvaatimusta eikä kunnallisvalitusta, vaan muutoksenhaku tapahtuu kohdan C mukaisesti.

Oikaisuvaatimusviranomainen ja –aika

Oikaisuvaatimusviranomaisena, jolle oikaisuvaatimus tehdään, toimii Pohjois-Savon sairaanhoitopiirin kuntayhtymä; KYSTERIn johtokunta, osoite: Pohjois-Savon sairaanhoitopiirin kuntayhtymä, Kirjaamo, PL 100, 70029 KYS..

Oikaisuvaatimus on tehtävä 14 päivän kuluessa päätöksen tiedoksisaannista. Jäsenkuntien ja niiden jäsenten katsotaan saaneen päätöksestä tiedon, kun pöytäkirja on asetettu yleisesti nähtäväksi. Asianosaisen katsotaan saaneen päätöksestä tiedon, jollei muuta näytetä, 7 päivän kuluttua kirjeen lähettämisestä, saantitodistuksen osoittamana aikana tai erilliseen tiedoksisaantitodistukseen merkittynä aikana. Käytettäessä tavallista sähköistä tiedoksiantoa katsotaan asianosaisen saaneen tiedon päätöksestä kolmantena (3) päivänä viestin lähettämisestä, jollei muuta näytetä.

Oikaisuvaatimuksen sisältö ja toimittaminen

Oikaisuvaatimuksen mukana tulee olla päätös, johon oikaisua vaaditaan, sekä selvitys siitä päivästä, mistä oikaisuvaatimusta koskeva aika edellä sanotun mukaan on luettava.

Oikaisuvaatimuksesta on käytävä ilmi vaatimus perusteineen ja se on tekijän allekirjoitettava.

Oikaisuvaatimus on toimitettava oikaisuvaatimusviranomaiselle ennen oikaisuvaatimusajan päättymistä.

1 Kansallisen kynnysarvon suuruus on:
- 60.000 € tavarat, palvelut ja suunnittelukilpailut
- 400.000 € terveydenhoito – ja sosiaalipalvelut (Liite E 1-4 kohta)
- 300.000 € erityiset palvelut (Liite E 5-15 kohta)
- 150.000 € rakennusurakat
- 500.000 € käyttöoikeussopimukset

B.	VALITUSOSOITUS

Valitusoikeus ja -perusteet

Kunnallisvalituksen saa tehdä se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen). Kuntayhtymän viranomaisen päätöksestä kunnallisvalituksen saa tehdä myös kuntayhtymän jäsenkunta ja sen jäsen. Oikaisuvaatimuksen johdosta annettuun päätökseen saa hakea muutosta kunnallisvalituksin vain se, joka on tehnyt oikaisuvaatimuksen. Mikäli päätös on oikaisuvaatimuksen johdosta muuttunut, saa päätökseen hakea muutosta kunnallisvalituksin myös asianosainen, kuntayhtymän jäsenkunta ja sen jäsen.

Valituksen saa tehdä perusteella, että päätös on syntynyt virheellisessä järjestyksessä, päätöksen tehnyt viranomainen on ylittänyt toimivaltansa tai päätös on muuten lainvastainen.

Valitusviranomainen ja -aika

Valitusviranomaisena toimii Itä-Suomen hallinto-oikeus, osoite: Itä-Suomen hallinto-oikeus, Kirjaamo, Minna Canthin katu 64, PL 1744, 70101 KUOPIO.

Kunnallisvalitus on tehtävä 30 päivän kuluessa tiedoksisaannista. Jäsenkuntien ja niiden jäsenten katsotaan saaneen päätöksestä tiedon, kun pöytäkirja on asetettu yleisesti nähtäväksi.

Asianosaisen katsotaan saaneen päätöksestä tiedon, jollei muuta näytetä, 7 päivän kuluttua kirjeen lähettämisestä, saantitodistuksen osoittamana aikana tai erilliseen tiedoksisaantitodistukseen merkittynä aikana.

Valituskirjan sisältö ja toimittaminen

Valituskirjassa on ilmoitettava

-	valittajan nimi, ammatti, asuinkunta ja postiosoite

-	päätös, johon haetaan muutosta

-	miltä osin päätöksestä valitetaan ja muutos, joka siihen on vaadittu tehtäväksi

-	muutosvaatimuksen perusteet

Valituskirja on valittajan tai valituskirjan muun laatijan omakätisesti allekirjoitettava. Jos ainoastaan laatija on allekirjoittanut valituskirjan, siinä on mainittava myös laatijan ammatti, asuinkunta ja postiosoite.

Valituskirjaan on liitettävä päätös, josta valitetaan, alkuperäisenä tai viran puolesta oikeaksi todistettuna jäljennöksenä sekä todistus siitä päivästä, josta valitusaika on luettava.

Valituskirjat on toimitettava valitusviranomaiselle ennen valitusajan päättymistä. Jos valitusajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa valituskirjat toimittaa valitusviranomaiselle ensimmäisenä sen jälkeisenä arkipäivänä. Omalla vastuulla valitusasiakirjat voi lähettää postitse tai lähetin välityksellä. Postiin valituskirjat on jätettävä niin ajoissa, että ne ehtivät perille ennen valitusajan päättymistä.

Oikeudenkäyntimaksu

Tuomioistuinmaksulain 2 §:n nojalla muutoksenhakijalta peritään oikeudenkäyntimaksua hallinto-oikeudessa 250 euroa.

C.	OIKAISUOHJE JA VALITUSOSOITUS

Julkista hankintaa koskevaan päätökseen tai muuhun hankintamenettelyssä tehtyyn ratkaisuun voidaan julkisista hankinnoista annetun lain (hankintalaki) mukaan hakea muutosta vaatimalla hankintayksiköltä oikaisua (hankintaoikaisu). Asia voidaan myös saattaa valituksella markkinaoikeuden käsiteltäväksi, mikäli hankinnan arvo ylittää hankintalain 15 §:n mukaisen kynnysarvon1.

I Oikaisuohje

Hankintayksikön päätökseen tai muuhun hankintamenettelyssä tehtyyn ratkaisuun tyytymätön voi tehdä hankintalain 80–83 §:n mukaan hankintayksikölle kirjallisen hankintaoikaisun. Hankintaoikaisun voi tehdä tarjouskilpailuun osallistunut tarjoaja tai osallistumishakemuksen tehnyt ehdokas eli se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen).

1 Kansallisen kynnysarvon suuruus on:

-	60.000 € tavarat – ja palvelut

-	400.000 € terveydenhoito – ja sosiaalipalvelut

-	150.000 € rakennus – ja käyttöoikeusurakat

Hankintaoikaisun tekoaika

Asianosaisen on tehtävä hankintaoikaisu 14 päivän kuluessa siitä, kun asianosainen on saanut tiedon hankintayksikön päätöksestä tai muusta hankintamenettelyssä tehdystä ratkaisusta.

Sähköistä tiedoksiantoa käytettäessä hankintapäätös oheisasiakirjoineen katsotaan saaduksi tiedoksi sinä päivänä, jolloin päätöksen oheisasiakirjoineen sisältävä sähköinen viesti on vastaanottajan käytettävissä tämän vastaanottolaitteessa siten, että viestiä voidaan käsitellä. Tällaisena ajankohtana pidetään viestin lähettämispäivää, jollei asiassa esitetä luotettavaa selvitystä tietoliikenneyhteyksien toimimattomuudesta tai vastaavasta muusta seikasta, jonka johdosta sähköinen viesti on saapunut vastaanottajalle myöhemmin.

Jos tiedoksianto toimitetaan postitse kirjeellä vastaanottajalle, vastaanottajan katsotaan saaneen asiasta tiedon seitsemäntenä päivänä sen lähettämisestä, jollei tiedoksiannon näytetä tapahtuneen myöhemmin. Käytettäessä todisteellista tiedoksiantotapaa, tiedoksianto katsotaan tapahtuneeksi saantitodistuksen osoittamana aikana tai erilliseen tiedoksisaantitodistukseen merkittynä aikana.

Hankintaoikaisun sisältö

Hankintaoikaisusta on käytävä ilmi vaatimukset perusteineen. Hankintaoikaisusta on käytävä ilmi oikaisua vaativan nimi sekä tarvittavat yhteystiedot asian hoitamiseksi.

Hankintaoikaisuun on liitettävä asiakirjat, joihin vaatimuksen tekijä vetoaa, jolleivät ne jo ole hankintayksikön hallussa.

Toimitusosoite

Hankintaoikaisu toimitetaan hankintayksikölle.

Hankintayksikön yhteystiedot:

Pohjois-Savon sairaanhoitopiirin kuntayhtymä

KYSTERIn johtokunta

PL 100, 70029 KYS

Puijonlaaksontie 2

kirjaamo@kuh.fi

Hankintaoikaisun vireilletulo ja käsittely eivät vaikuta siihen määräaikaan, jonka kuluessa asianosainen voi hankintalain nojalla hakea muutosta valittamalla markkinaoikeuteen.

II Valitusosoitus markkinaoikeuteen

Tarjoaja, osallistumishakemuksen tehnyt ehdokas tai muu taho, jota asia koskee, voi saattaa asian markkinaoikeuden käsiteltäväksi tekemällä valituksen.

Julkisista hankinnoista annetun lain 86 §:n mukaan puitejärjestelyyn perustuvaan hankintaan ei saa hakea valittamalla muutosta, jollei markkinaoikeus myönnä asiassa käsittelylupaa. Lupa on myönnettävä, jos:

1)	asian käsittely on lain soveltamisen kannalta muissa samanlaisissa asioissa tärkeää; tai

2)	siihen on painava, hankintayksikön menettelyyn liittyvä syy.

Jollei toisin säädetä, valitus on tehtävä kirjallisesti 14 päivän kuluessa siitä, kun asianosainen on saanut tiedon hankintaa koskevasta päätöksestä valitusosoituksineen.

Valitus on tehtävä 30 päivän kuluessa päätöksen tiedoksisaannista, jos hankintayksikkö on tehnyt hankintasopimuksen hankintalain 78 §:n 1 nojalla noudattamatta odotusaikaa.

Valitus on tehtävä kuuden kuukauden kuluessa hankintapäätöksen tekemisestä siinä tapauksessa, että ehdokas tai tarjoaja on saanut tiedon hankintapäätöksestä valitusosoituksineen ja hankintapäätös tai valitusosoitus on ollut olennaisesti puutteellinen.

Sähköistä tiedoksiantoa käytettäessä hankintapäätös oheisasiakirjoineen katsotaan saaduksi tiedoksi sinä päivänä, jolloin päätöksen oheisasiakirjoineen sisältävä sähköinen viesti on vastaanottajan käytettävissä tämän vastaanottolaitteessa siten, että viestiä voidaan käsitellä. Tällaisena ajankohtana pidetään viestin lähettämispäivää, jollei asiassa esitetä luotettavaa selvitystä tietoliikenneyhteyksien toimimattomuudesta tai vastaavasta muusta seikasta, jonka johdosta sähköinen viesti on saapunut vastaanottajalle myöhemmin.

Jos tiedoksianto toimitetaan postitse kirjeellä vastaanottajalle, vastaanottajan katsotaan saaneen asiasta tiedon seitsemäntenä päivänä sen lähettämisestä, jollei tiedoksiannon näytetä tapahtuneen myöhemmin. Käytettäessä todisteellista tiedoksiantotapaa, tiedoksianto katsotaan tapahtuneeksi saantitodistuksen osoittamana aikana tai erilliseen tiedoksisaantitodistukseen merkittynä aikana.

Valituksen sisältö

Valituksessa on ilmoitettava hankinta-asia, jota valitus koskee, sekä valittajan vaatimukset ja niiden perusteet. Puitejärjestelyyn perustuvan hankinnan osalta valituskirjelmässä on esitettävä, minkä vuoksi käsittelylupa tulisi myöntää.

Valituksessa on ilmoitettava valittajan nimi ja kotikunta. Jos valittajan puhevaltaa käyttää hänen laillinen edustajansa tai asiamiehensä tai jos valituksen laatija on joku muu henkilö, valituksessa on ilmoitettava myös tämän nimi ja kotikunta. Lisäksi on ilmoitettava postiosoite ja puhelinnumero, joihin asiaa koskevat ilmoitukset valittajalle voidaan toimittaa. Valittajan, laillisen edustajan tai asiamiehen on allekirjoitettava valituskirjelmä.

Valitukseen on liitettävä alkuperäisenä tai jäljennöksenä päätös, johon haetaan muutosta, sekä todistus siitä, minä päivänä päätös on annettu tiedoksi tai muu selvitys valitusajan alkamisen ajankohdasta. Valitukseen on liitettävä asiakirjat, joihin valittaja vetoaa vaatimuksensa tueksi. Asiamiehen on liitettävä valituskirjelmään valtakirja, kuten hallintolainkäyttölain 21 §:ssä säädetään.

Valituksen toimittaminen

Valitus on toimitettava markkinaoikeudelle. Valituksen tulee olla perillä valitusajan viimeisenä päivänä ennen markkinaoikeuden virka-ajan päättymistä. Itse tiedoksisaantipäivää ei lasketa mukaan.

Hakemuksen voi toimittaa markkinaoikeuden kansliaan henkilökohtaisesti, asiamiestä käyttäen, lähetin välityksellä, postitse, telekopiona tai sähköpostin avulla kuten laissa sähköisestä asioinnista viranomaistoiminnassa (13/2003) säädetään. Jos vireillepanon viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa asiakirjat toimittaa markkinaoikeudelle ensiksi seuraavana arkipäivänä.

Valituskielto

Hankintalain 102 §:n mukaan markkinaoikeuden toimivaltaan kuuluvaan asiaan ei saa hakea muutosta kuntalain eikä hallintolainkäyttölain nojalla.

Puitejärjestelyyn perustuvaan hankintaan ei saa hakea muutosta valittamalla, jollei markkinaoikeus myönnä asiassa käsittelylupaa hankintalain 86 §:n mukaisesti.

Muutoksenhausta ilmoittaminen hankintayksikölle

Hankintalain 88 §:n nojalla hankinta-asiaan muutosta hakevan on kirjallisesti ilmoitettava hankintayksikölle asian saattamisesta markkinaoikeuden käsiteltäväksi. Ilmoitus on toimitettava hankintayksikölle viimeistään silloin, kun hankintaa koskeva valitus toimitetaan markkinaoikeuteen. Ilmoitus on toimitettava hankintayksikön kohdassa I mainittuun osoitteeseen.

Markkinaoikeuden osoite ja muut yhteystiedot

Markkinaoikeus

Radanrakentajantie 5

00520 Helsinki

puh. 029 56 43300

fax. 029 56 43314

sähköposti: markkinaoikeus@oikeus.fi

Päätöksen nähtäväksi

asettamispvm:	Tämä päätös on asetettu yleisesti nähtäväksi . . 2016

Tiedoksianto

asianosaiselle:	Tämä päätös on

lähetetty tiedoksi kirjeellä ____________________________ lle

Asianosaisen nimi

ja annettu postin kuljetettavaksi . . 2016

____________________________

Tiedoksiantajan allekirjoitus

luovutettu ____________________ ssa . . 2016

____________________________ lle

Asianosaisen nimi

____________________________

Vastaanottajan allekirjoitus